# logoISirkel.epsNotáhta ● Notat

|  |  |
| --- | --- |
| Geasa/Til: |  |
| Min čuj./Vår ref: | 21/343 - 27 |
| Beaivi/Dato: | 11.10.2021 |
|  |  |
|  |  |

# ***Vi søker deg som er nyutdannet innen HR***

**HR-medarbeider**

Sametinget har ledig fast stilling som saksbehandler i personalseksjonen.

Seksjonen har 6 medarbeidere inkludert fagleder og hører under administrasjonsavdelingen.

Tiltredelse snarest.

Arbeidssted er ett av Sametingets kontorsteder, med forbehold om ledig kontorkapasitet.

**Arbeidsoppgaver**

Personalseksjonen har ansvar for utviklingsprosesser innen strategisk HR, hvor rekruttering, kompetanseutvikling, HMS og personal- og lønnspolitikk står sentralt. Videre driver seksjonen den løpende personalforvaltningen og forvalter tilhørende lov- og avtaleverk.

Stillingens primære arbeidsoppgaver:

* Bistå i rekrutteringsprosesser
* Rutineoppgaver innen ansettelsesforhold og lønnsarbeid
* Koordinere møter i ansettelsesråd og samarbeidsutvalg
* Bidra til effektivisering og digitalisering
* Bistå innen andre HR-relaterte oppgaver
* Saksbehandling og andre oppgaver innen seksjonens ansvarsområder

Stillingen kan også tillegges andre oppgaver knyttet til Sametingets virksomhet.

**Kvalifikasjonskrav**

Stillingen ønskes besatt av en person med bachelorgrad eller tilsvarende innen relevant fagområde (HR og personalledelse, organisasjonspsykologi m.m.) Minimum 3 års relevant arbeidserfaring kan kompensere noe for utdanningskravet.

Kandidater som behersker samisk, vil bli foretrukket.   
Kandidater som ikke behersker samisk, vil måtte forplikte seg til å ta eksamen tilsvarende SÁÁL 1 og 2, innen ett år etter tiltredelse. Dette tilsvarer en halvårsenhet, som dekkes av arbeidsgiver.

**Vi vektlegger:**

* Kunnskaper om samiske samfunnsforhold
* Erfaring fra offentlig forvaltning
* Gode samarbeids- og kommunikasjonsevner
* God muntlig og skriftlig framstillingsevne
* Evne til å arbeide selvstendig, strukturert og målrettet
* Serviceinnstilling

Ved vurdering av den best kvalifiserte, legges det vekt på utdanning, erfaring, personlig egnethet og motivasjon for stillingen.

**Lønns- og arbeidsvilkår**

Stillingen lønnes etter Statens regulativ i stillingskode 1408 førstekonsulent eller 1434 rådgiver, avhengig av ansiennitet og kvalifikasjoner.